**Verdensmesterskapet i quiz** er en individuell quizkonkurranse organisert av the International Quizzing Association (en underorganisasjon av diverse quiz-organisasjoner fra forskjellige land rundt om i verden). Konkurransen har blitt gjennomført hvert år siden 2003 (siden 2004 har den blitt gjennomført i mer enn ett land samtidig) med et økende antall deltakere fra et økende antall land.

Konkurransens historie
----------------------

### 2003

Det første verdensmesterskapet i quiz ble arrangert av Quizzing.co.uk i 2003 på Villa Park fotballstadion i England. 50 quizzere representerte en håndfull nasjoner i en skriftlig test av triviakunnskap. Vinneren ble Olav Bjortomt.

### 2004

I 2004, etter grunnleggelsen av the International Quizzing Association (IQA), ble konkurransen holdt samtidig i 5 land: Storbritannia (der quizzere fra flere land deltok), Belgia (der nederlendske quizzere også deltok), Estland, India og Malaysia. Over 300 personer deltok. 

### 2005

Verdensmesterskapet i 2005 ble avholdt den 2. juli, og også dette året var det en stor vekst i antall deltakere, kanskje mye på grunn av at MSN Search var sponsor for arrangementet. Australia, Finland, Indonesia, Norge og Singapore ble med som deltakernasjoner i tillegg til de opprinnelige fem. Quizzerne måtte igjennom åtte ark med 30 spørsmål på hvert, og emnene var kultur, underholdning, historie, livsstil, media, vitenskap, sport og spill og verden. Poengene ble beregnet ut ifra de syv beste emnene til hver deltaker, der den dårligste summen bare telte i tilfelle uavgjort.

For å få kvinner til å delta i konkurransen (konkurransequizzing hadde fram til da vært en typisk mannsdominert fritidssyssel) premierte arrangøren Trine Aalborg fra Norge for å få beste poengsum i livsstilskategorien, samt Dorjana Širola fra Kroatia for sjetteplass sammenlagt. Beste norske deltager ble Ole Martin Halck, som endte på 26.-plass. Det deltok 15 nordmenn.

### 2006

Den 3. juni 2006 ble verdensmesterskapet i quiz arrangert på mer enn 15 steder rundt om i verden. For første gang deltok Litauen, Tyskland, Sveits, Liberia og Sri Lanka. Deltakere fra en mengde land deltok, inkludert deltakere fra USA, Australia, Russland, Singapore, Ungarn, Frankrike og Norge. Vinneren ble for tredje år på rad Kevin Ashman fra Storbritannia.

1. Kevin Ashman (Storbritannia)
2. Pat Gibson (Irland)
3. Nico Pattyn (Belgia)
4. Marc Van Springel (Belgia)
5. Olav Bjortomt (Storbritannia)
6. Ronny Swiggers (Belgia)
7. Dorjana Širola (Kroatia, og verdens beste kvinne)
8. Mark Bytheway (Storbritannia)
9. Erik Derycke (Belgia)
10. Ian Bayley (Storbritannia)

Beste norske deltager ble Dag Fjeldstad, som endte på 32.-plass. Det deltok 20 nordmenn.

### 2007

Den 2. juni 2007 ble VM i quiz arrangert flere steder rundt om i verden, og Nederland, USA og Ungarn var arrangører for første gang. Pat Gibson fra Irland ble vinneren.

1. Pat Gibson (Irland)
2. Kevin Ashman (Storbritannia)
3. Mark Bytheway (Storbritannia)
4. Olav Bjortomt (Storbritannia)
5. Jesse Honey (Storbritannia)
6. Ronny Swiggers (Belgia)
7. Ian Bayley (Storbritannia)
8. Mark Grant (Storbritannia)
9. Nico Pattyn (Belgia)
10. Arul Mani (India)

Dorjana Širola fra Kroatia ble beste kvinne på 12.-plass, mens norske Ole Martin Halck kom på 14. Det deltok 27 nordmenn.

### 2008

Den 7. juni 2008 ble VM i quiz arrangert over 30 steder rundt om i verden med til sammen 662 deltakere. Mark Bytheway fra Storbritannia ble verdensmester med 173 av 210 poeng.

1. Mark Bytheway (Storbritannia) 173
2. Ronny Swiggers (Belgia) 172
3. Tero Kalliolevo (Finland) 170
4. Kevin Ashman (Storbritannia) 167
5. Pat Gibson (Irland) 165
6. Nico Pattyn (Belgia) 163
7. Olav Bjortomt (Storbritannia) 155
8. Ian Bayley (Storbritannia) 154
9. Jesse Honey (Storbritannia) 152
10. Dorjana Sirola (Kroatia) 150 (beste dame)

Thomas Kolåsæter ble beste nordmann på 22.-plass. Det deltok 32 nordmenn.

### 2009

Den 6. juni 2009 ble VM i quiz arrangert over 40 steder rundt om i verden med til sammen 973 deltakere fra 46 nasjoner. Kevin Ashman ble verdensmester med 177 av 210 poeng.

1. Kevin Ashman (England) 177
2. Ronny Swiggers (Belgia) 174
3. Mark Bytheway (England) 166
4. Olav Bjortomt (England) 165
5. Nico Pattyn (Belgia) 165
6. Pat Gibson (Irland) 164
7. Tero Kalliolevo (Finland) 156
8. Jerome Vered (USA) 155
9. Jesse Honey (England) 152
10. Thomas Kolåsæter (Norge) 148

Dorjana Širola fra Kroatia ble beste kvinne med 22.-plass med 135 poeng.

Dette var første gangen en nordmann kom blant de 10 beste. I tillegg fikk Truls Flatberg flest poeng i kategorien vitenskap med 27 av 30 poeng, dette var første gangen en nordmann tok en udelt kategoriseier. Det deltok 36 nordmenn.

### 2010

Den 5. juni 2010 ble VM i quiz arrangert over 60 steder rundt om i verden med til sammen 1 207 deltakere. Pat Gibson ble verdensmester med 180 av 210 poeng.

1. Pat Gibson (England) 180
2. Kevin Ashman (England) 169
3. Ronny Swiggers (Belgia) 169
4. Tero Kalliolevo (Finland) 166
5. Olav Bjortomt (England) 165
6. Nico Pattyn (Belgia) 151
7. Mark Grant (England) 149
8. Thomas Kolåsæter (Norge) 147
9. Erik Derycke (Belgia) 147
10. David Beck (Belgia) 146

Dorjana Širola fra Kroatia ble beste kvinne. Hun fikk 140 poeng og kom på 17.-plass.

Thomas Kolåsæters 8.-plass er tidenes beste norske plassering i et VM i quiz. For første gang var det to arrangørsteder i Norge: Trondheim i tillegg til Oslo som hadde vært VM-arrangør siden 2005. Det deltok 48 nordmenn.

### 2011

Den 4. juni ble VM i quiz arrangert 79 steder rundt om i verden med til sammen 1 471 deltakere. Pat Gibson ble verdensmester med 186 av 210 poeng.

1. Pat Gibson (England) 186
2. Kevin Ashman (England) 176
3. Tero Kalliolevo (Finland) 176
4. Jesse Honey (Engand) 172
5. Ronny Swiggers (Belgia) 168
6. Olav Bjortomt (England) 168
7. Nico Pattyn (Belgia) 167
8. Steve Perry (USA) 164
9. Mark Grant (Wales) 163
10. Tom Trogh (Belgia) 159

Dorjana Širola fra Kroatia ble beste kvinne. Hun fikk 148 poeng og kom på 32.-plass. Thomas Kolåsæter ble beste nordmann på 11.-plass. Det deltok 45 nordmenn.

### 2012

VM i quiz 2012 ble arrangert 2. juni på flere steder rundt om i verden. Jesse Honey ble verdensmester med 186 av 210 poeng. Resultatlista viser 1 690 deltakere fra 37 nasjoner.

1. Jesse Honey (England) 186
2. Pat Gibson (England) 177
3. Steve Perry (USA) 174
4. Kevin Ashman (Engand) 172
5. Olav Bjortomt (England) 170
6. Mark Grant (Wales) 170
7. Sean Carey (England) 169
8. Ronny Swiggers (Belgia) 166
9. David Stainer (England) 164
10. Tero Kalliolevo (Finland) 164

Anne Hegerty fra Skottland ble beste kvinne. Hun fikk 143 poeng og kom på 40.-plass. Thomas Kolåsæter ble beste nordmann på 22.-plass. Det deltok 53 nordmenn.

### 2013

1. Pat Gibson (Irland) 172
2. Tero Kalliolevo (Finland) 168
3. Kevin Ashman (England) 163

### 2014

1. Vikram Joshi (India) 176
2. Steven Perry (USA) 174
3. Kevin Ashman (England) 171

### 2015

1. Olav Bjortomt (England) 161
2. Kevin Ashman (England) 157
3. Pat Gibson (England) 156

Thomas Kolåsæter ble beste nordmann med 141 poeng. Dette holdt til 9. plass. Geir H. Kristiansen delte seieren i kategorien "World" med Pat Gibson.

### 2016

1. Kevin Ashman (England) 171
2. Olav Bjortomt (England) 167
3. Pat Gibson (England) 165

### 2017

1. Kevin Ashman (England) 169
2. Didier Bruyere (Frankrike) 163
3. Pat Gibson (England) 160

Espen Kibsgård delte seieren i kategorien "Culture" med Kevin Ashman.

### 2018

1. Olav Bjortomt (England) 164
2. Steven Perry (USA) 159
3. Pat Gibson (England) 159

### 2019

1. Olav Bjortomt (England) 171
2. Steven Perry (USA) 168
3. Tero Kalliolevo (Finland) 167

Thomas Kolåsæter ble beste nordmann med 162 poeng. Dette holdt til 9. plass.

### 2020

1. Ravikant Avva (Singapore) 159
2. Troy Meyer (USA) 156
3. Victoria Groce (USA) 155

Konkurransen ble i 2020 gjennomført online.

### 2021

1. Ronny Swiggers (Belgia) 166
2. Didier Bruyere (Frankrike) 161
3. Tero Kalliolevo (Finland) 156

### 2022

1. Didier Bruyere (Frankrike) 183
2. Tom Trogh (Belgia) 177
3. Kresimir Stimac (Kroatia) 176

Liste over vinnere
------------------

Vinnerne av verdensmesterskapet i quiz igjennom tidene er:

* 2003 Olav Bjortomt fra England
* 2004 Kevin Ashman fra England
* 2005 Kevin Ashman fra England
* 2006 Kevin Ashman fra England
* 2007 Pat Gibson fra Irland
* 2008 Mark Bytheway fra Storbritannia
* 2009 Kevin Ashman fra England
* 2010 Pat Gibson fra England
* 2011 Pat Gibson fra England
* 2012 Jesse Honey fra England
* 2013 Pat Gibson fra Irland
* 2014 Vikram Joshi fra India
* 2015 Olav Bjortomt fra England
* 2016 Kevin Ashman fra England
* 2017 Kevin Ashman fra England
* 2018 Olav Bjortomt fra England
* 2019 Olav Bjortomt fra England
* 2020 Ravikant Avva fra Singapore
* 2021 Ronny Swiggers fra Belgia
* 2022 Didier Bruyere fra Frankrike

Referanser
----------

1. ↑  «Arkivert kopi». Arkivert fra originalen 7. juni 2012. Besøkt 2. juni 2012.

Eksterne lenker
---------------

* International Quizzing Association – Offisiell side
* Oversikt over resultatene i 2007 Arkivert 27. september 2007 hos Wayback Machine.
* Oversikt over resultatene i 2006 Arkivert 3. mars 2016 hos Wayback Machine.
* Oversikt over resultatene i 2005 Arkivert 3. mars 2016 hos Wayback Machine.
* Oversikt over resultatene i 2004